 Dino MelayeDino Melaye ekwuola sị ụjọ atụla onye ọbụla maka nchutu nọkwa sinetọ ụlọikpe chuturu ya.O kwuru sị na nke chere ya nihu ka mma, makana o nwere olileanya ịzọta oche gọvanọ Kogi steeti mgbe a ga-eme ntuliaka ọhụrụ.Ike Ekweremadu agaruola EnugwuNdị Enugwu west bụ ndị ọ na-anọchite anya ha nụlọomeiwu ukwu nabatara Ike Ekweremadu ka ọ batara Enugwu, ebe ọ nọ kọwaara ha ihe mere ya na mba Jamini.O kwukwara na ọ gbagharala ndị otu Indigenous People of Biafra Ipob wakporo ya.Ndị na-akwado Ekweremadu dọkwara ndị otu Ipob aka na ntị, sị ha anwakwala anwa metụ Ekweremadu aka ọzọ.Ndị gbakọrọ nụlọ EkweremaduBuhari ga-eme njemOnyeisiala Naịjiria bụ Muhammadu Buhari ga-aga mba Japan ụbọchị ụka bụ abalị iri abụọ na ise nke ọnwa a, ebe ọ ga-esonye nzukọ gbasara mwulite mba Afrịka nke a kpọrọ Tokyo International Conference on African Development.Nzukọ a bụ nke ugboro asaa a na-eme ya, ga-agwụ nụbọchị iri atọ nke ọnwa a.Nofesi,Ala eriela David Koch bụ onye nke iri na otu kacha nwee ego nụwa.Koch dị afọ iri asaa na itoolu nwụrụ site nọrịa kansa ọ na-arịa kemgbe.Negwuregwu,Gịnị ka ị ga-asị Ferdo Torres gbabuuru otu egwuregwu Chelsea, Liverpool na Atletico Madrid dịka o koliri akpụkpọụkwụ bọolụ ya?Cheta na Torres so mba Spen bulie Iko Mbaụwa nafọ 2010 ma nwetakwa ihe nrite ndị ọzọ dị iche iche.Dịnụ njikere maka abụbụ ọrụ na-enweghị atụ - NASU na SSANUỤmụakwụkwọ mahadumNdị otu Non Academic Staff Union of Universities nakwa ndị Senior Staff Association of Nigerian Universities ekwuola na ha ga-agba arụkwaghịm nke onweghi onye ma mgbe ọ ga-akwụsị noge na-adịghị anya.Iwe ha bụ na gọọmentị achọghị itinye anya na mkpesa niile ha na-eme, na-agbanyeghi na ha agbabuola abụbụ ọrụ abalị ise iji dọọ gọọmentị aka na ntị.Abụbọ ọrụ ASUU abịala na njedebeASUU strike: Kedụ mgbe ọ ga-ebi?Ndị Asuu ekwebeghị ịgba egwu gọọmentị na-akụrụ haNọgbakọ ndị ntaakụkọ ha nwere ụnyaahụ, osote onyeisi ndị SSANU bụ Solomon Alfa kwuru na gọọmentị etiti na-akpa oke.O kwuru na anaghị eme ndị NASU na SSANU etu e si eme ndị ogbo ha bụ ndị Academic Staff Union of Universities ASUU.Alfa gara nihu kwuo na abụbụ ọrụ ịdọ aka na ntị ha gbaburu ga-ebi tnụbọchị Fraịdee abalị iri abụọ na atọ nke Ọgọst.Mana ndịisi NASU na SSANU ga-enwe nzukọ iji kpebie ihe ọzọ ha ga eme.Ndị omekome ga-ahụ ịwa nEnugwuSuleiman Balarabe, onyeisi ndị uweojii nEnugwuGọọmentị Enugwu Steeti nakwa ndị uweojii na steeti ahụ eforola ntutu taa na ha ga-ahụ na anwụchiri onye maọbụ ndị ji mma sugbuo otu nwaanyị dị ime nugbo ya nụtụtụ Wednesday.Osote gọvanọ Enugwu bụ Cecilia Ezeilo na onyeisi ndị uweojii steeti ahụ bụ Suleiman Balarabe kwere nkwa a oge ndị obodo Nchatancha mere ngagharịiwe ma nọchie okporoụzọ awara si Enugu gawa Abakiliki.Etu ndị oji egbe si gbuo Fada Paul Offu nEnugwuNdị gburu Paul Offu na Clement Ugwu nọzị anyị naka - Uweojii EnuguNdị omekome na-akpazi nnọọ ajọ ike na mpaghara dị icheiche nEnugwu.Cheta na ndị a na-eche na ha bụ ndị ọchịehi gbagburu ndị ụkọchukwu ụka Katọlik abụọ nọdịnso a.A tọrọkwaara onye eze ọdịnala ndị Agbogugu nokpuru ọchịchị Awgu.Ọkụ ọgbụgba nọhịa AmazonNofesi, oke ọkụ ọgbụgba nọhịa Amazon nke dị na mba Brazil na-enye ndị ọchịchị nakụkụ ụwa niile isiọwụwa ugbua.Anyị na-ekpochasị ọhịa iji gbaa nanwụ ebe ndị ntọ na ndị ohi na-ezoAmazon bụ oke ọhịa kachasị nụwa niile nke ndị ọkacha mara kwuru na ọ na-enye aka ibelata ekpomọkụ ụwa nke a akọrọ Global Warming na asụsụ bekee.Wolves etinyela otu ụkwụ na Europa LeagueNegwuregwu, otu egwu bọọlụ Wolverhampton Wanderers nke Ingland ji ọkpụ goolu atọ asatara abụọ merie ndị Torino nke Italy nasọmpi nke mbu maka itozu iso gbaa asọmpị Europa League nke afọ a.Agba nke abụọ ga-adị nabalị iri abụọ na itoolu nke ọnwa a.Akụkọ ndị ọzọ ga-amasị gị:Nsibidi: Akara ochie e jiri mara ndị IgboBuhari awụọla anyị nala  site na ịhọrọ Ngige dịka mịnịsta ọrụ - NLCIfeanyi Chiejine, onye gbabuuru Super Falcons, anwụọlaAnyị na-enyocha ọnwụ nwaanyị e gburu nugbo nEnugu - Ndị uweojii 